Formázd meg a következő szöveget a tartalmának megfelelően! A teljes szövegre állíts be talpas lineáris antikvát, például Times New Roman betűtípust. A teljes szövegre állíts be 12 pontos betűméretet, az egyes alcímeket, címet ez után formázd meg. A teljes szöveget egérrel vagy a CTRL+A betűkombinációval tudod kijelölni. Gépelj be egy címet (Karakterformázás) a legelső bekezdés elé. A cím legyen félkövér, 26 pontos betűméretű és kék színű, válassz hozzá valamilyen figyelemfelkeltő, de talpas betűtípust.

A cím utáni első bekezdés első betűjére, az F-re, állíts be iniciálét. Ezt a következő módon teheted meg. Jelöld ki a betűt, majd válaszd a beszúrás menüt, majd a szalag utolsó előtti szakaszán keresd meg az Iniciálé hozzáadása menüt és válaszd a süllyesztett iniciálét.

A fejlécbe gépeld be a következő szöveget: „Szövegformázás 1 – Karakterek formázása”, majd állítsd a szöveget kiskapitálisra. A kiskapitális forma nagybetűket jelöl, de méretük kisebb a mondatkezdő nagybetűknél. Ezt a beállítást a kezdőlap menüben a szalagon a Betűtípus szakasz jobb alsó sarkánál lévő kis négyzetre kattintva a megnyíló új ablakban találod, ki kell pipálnod a megfelelő négyzetet.

Ugyanitt tudsz alsó vagy felső indexeket beállítani, de ezt a lehetőséget gyorsabban megtalálod a Kezdőlap menüben a Betűtípus szalagrészen levő ikonoknál. Gépeld ide a Pitagorasz tételt ennek használatával:

Különleges karakterek: (ez az alcím is legyen kiskapitális és félkövér, a zárójeles részt töröld)

A Wordben különleges karaktereket is használhatsz. A legegyszerűbb, ha a Beszúrás menüben a szalag végén megkeresed a Szimbólum menüt, és a mellette levő kis nyílra kattintva a További szimbólumok … lehetőséget választod. A megnyíló új ablakban a SYMBOL karakterkészletből szúrj be ide négy görög kisbetűt, majd a francia kártya lapjainak négy jelét:

Most már a kör területére vonatkozó képletet is be tudod ide gépelni:

Más érdekes karaktereket is találsz ebben az ablakban. Válaszd a WINDINGS karakterkészletet. Szúrd be ide a háromféle smile jelét és 3 kézjelet:

Válaszd ugyanitt a WEBDINGS karakterkészletet. Illessz be ide 3 sporttal kapcsolatos jelet:

Tudsz egymás után több bekezdés végjelet írni egy sorba? Így kell:¶¶¶. Próbáld meg te is! ☺

Formázás: (ez az alcím is legyen kiskapitális és félkövér, a zárójeles részt töröld)

Minden második bekezdésre állíts be dőlt betűtípust!

Erre a bekezdésre állíts be ritkított betűtípust. Ezt ugyanott találod, ahol a kiskapitálist beállítottad, csak a másik, SPECIÁLIS lapfülön az ablak tetején. Itt a TÉRKÖZ ÉS POZÍCIÓ alatt a TÉRKÖZt kell RITKÍTOTTra állítanod, de a mértéke ne 1 pont legyen! Növeld a ritkítás mértékét akkorára, hogy már észrevehetően különbözzön a szöveg többi részétől.

Most pedig játszatsz a neveddel. Gépeld be egy új bekezdésbe, és formázd meg minél érdekesebben. Állíthatsz rá tükröződést, ragyogást, árnyékot, színeket ízlés szerint. Használd a Kezdőlap menüben a Betűtípus szalagrészen található kék A betű melletti nyílnál a szövegeffektusokat!

Ezt a bekezdést töröld ki és helyette készíts tetszőleges mintázatot a különleges karakterekből.

Ha készen vagy, a Beszúrás menü elejéről illessz be egy oldaltörést. Jelöld ki a teljes eddigi szöveget, majd helyezd a vágólapra (jobb egérrel rákattintva a kijelölt szövegre, majd a másolás lehetőséget választva – vagy a CTRL+C betűkombinációval. A vágólap egy memóriaterület elnevezése, ahova ideiglenesen kerül a szöveg. Ezután az oldaltörés utáni új oldalra illeszd be a másolatot a jobb egér/beillesztés menővel, vagy a CTRL+V betűkombinációval.

Készen vagy a mai feladattal.